Diari Oficial de la Generalitat Valenciana


Sumari del DOGV 3741, del 03-05-2000 (2000/3237)

Informació pública del programa d'actuació integrada, al qual s'hi adjunta l'anvantprojecte d'urbanització, el pla parcial modificatiu de millora, el document d'homologació i l'estudi d'impacte ambiental, per al desenvolupament dels terrenys integrats en la unitat d'execució UE-14, Residencial Ronda Nord, del sector SC-2, Ronda Nord, del municipi de Puig.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3237


Organisme emissor
:   Puig Nord, SL

Tipus de document
:   Anunci

Informació pública del programa d'actuació integrada, al qual s'hi adjunta l'anvantprojecte d'urbanització, el pla parcial modificatiu de millora, el document d'homologació i l'estudi d'impacte ambiental, per al desenvolupament dels terrenys integrats en la unitat d'execució UE-14, Residencial Ronda Nord, del sector SC-2, Ronda Nord, del municipi de Puig. [2000/Q3237]
  
La mercantil Puig Nord, SL, amb el codi d'identificació fiscal C21199576, i domicili social al carrer de la Guàrdia Civil, número 26, entresòl C, de València, ha formulat el programa d'actuació integrada al qual s'hi adjunta l'avantprojecte d'urbanització, el pla parcial modificatiu de millora, el document d'homologació i l'estudi d'impacte ambiental, per al desenvolupament del terrenys integrats dins de la unitat d'execució UE-14, Residencial Ronda Nord, del sector SC-2, Ronda Nord, del municipi de Puig, la delimitació de la qual consta en la documentació expressada.
  
Que aquesta mercantil s'ha acollit al procediment simplificat establit en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Per tant, i en compliment del que s'estableix en els articles 48.1.c, en relació amb el 46.2, 3 i 4, i 52.1 de la llei esmentada, s'estableix el termini d'informació pública d'aquest programa i de la resta de instruments i documents que l'acompanyen, pel termini de 20 dies, comptadors des de l'endemà de la publicació de l'últim anunci d'aquest edicte.
  
Durant aquest termini qualsevol persona interessada podrà consultar l'acta de protocol·lització del programa i de la resta de instruments i documents ressenyats a la notaria del senyor Juan Robles Santos, situada al carrer de l'Orde de la Mercé, número 13, de Puig, els dies del període d'informació pública, i podrà limitar la seua intervenció a examinar la documentació que se li hi exhibisca o sol·licitar i obtenir còpies de l'acta de protocol·lització.
  
Aquest programa, juntament amb els altres instruments i documents, es dipositaren a l'Ajuntament de Puig el dia 17 d'abril de 2000, on es podran igualment consultar durant el mateix termini de temps.
  
Durant el termini expressat, es podran presentar tant al·legacions i alternatives tècniques diferents de les exposades al públic a l'Ajuntament de Puig, així com proposicions juridicoeconòmiques per a executar qualsevol de les alternatives.